b'\n_START_ARTICLE_\nTreungen Bruk\n_START_PARAGRAPH_\nTreungen Bruk var et sagbruk og h\xc3\xb8vleri i Treungen startet omkring \xc3\xa5r 1900 som aksjeselskap av syv skogeiere fra Nissedal, Vr\xc3\xa5dal og Fyresdal som drev det frem til 1932._NEWLINE_I 1937 ble det kunngjort at A/S Treungen Bruk hadde v\xc3\xa6rt avviklet etter konkurslovens regler og firmaet var str\xc3\xb8ket av handelsregisteret._NEWLINE_Bruket ble i 1935 solgt til Ivar Guriby som drev det som skur og h\xc3\xb8vlingsbruk for kasseproduksjon._NEWLINE_Bruket brant ned i 1938 og ble gjenoppbygd i 1939-1940._NEWLINE_Bruket ble da ogs\xc3\xa5 moderniert og ble ett av de st\xc3\xb8rste og mest moderne bruk p\xc3\xa5 S\xc3\xb8rlandet._NEWLINE_F\xc3\xb8r andre verdenskrig eksporterte bruket p\xc3\xa5ler, props, skipsplanker og vanlig h\xc3\xb8vla og uh\xc3\xb8vla last.\n_START_SECTION_\nEtter andre verdenskrig\n_START_PARAGRAPH_\nI 1945 ble eieren disponent Guriby arrestert og tiltalt for landssvik og skatteundragelse for 1945 og 1946._NEWLINE_I 1949 hadde bruket moderne sagutstyr og h\xc3\xb8vleri samt automatisk kasseskj\xc3\xa6reri og produserte snekkerlast og b\xc3\xa5de h\xc3\xb8vlede og uh\xc3\xb8vlede bygningsmaterialier samt spesialplank for skip og snekkermateriale og listverk._NEWLINE_Bruket var p\xc3\xa5 100 m\xc3\xa5l og hadde to sidespor fra Treungen stasjon inn til bruket._NEWLINE_Bruket omsatte sk\xc3\xa5ren snekkerlast en gros og forsynte egne detaljutsalg i Arendal og Kristiansand samt leverte lys- og telegrafstolper og en del rundt t\xc3\xb8mmer som ble eksportert til Belgia, Holland og England._NEWLINE_Bruket handla og med trefiber plater og andre bygningsartikler._NEWLINE_Kapasiteten var ca. 30 000 m\xc2\xb3 t\xc3\xb8mmer per \xc3\xa5r som i hovedsak ble fl\xc3\xb8tet fra Nisser, Vr\xc3\xa5vann og Skrevann._NEWLINE_Bedriften hadde ogs\xc3\xa5 et sagbruk, Kjeddengodden Bruk i Fyresdal, bygd i 1934 med kapasitet p\xc3\xa5 ca. 10 000 m\xc2\xb3 t\xc3\xb8mmer per \xc3\xa5r ved enden av Fyresvann._NEWLINE_Bruket hadde flere underbruk blant annet \xc3\x98ster\xc3\xa5 Bruk i Tvedestrand (overtatt i 1937 av Ivar Guriby)._NEWLINE_\xc3\x98ster\xc3\xa5 Bruk hadde en kapasitet p\xc3\xa5 ca. 10 000 m\xc2\xb3 t\xc3\xb8mmer per \xc3\xa5r og var fra 1870-1880 \xc3\xa5rene._NEWLINE_I tillegg drev Treungen Bruk omfattende sagbruksvirksomhet med transportable sager i Telemarksbygdene Flatdal (H\xc3\xa5kedalen sag), Seljord, Heddal, Hjukseb\xc3\xb8, Akkerhaugen, Gvarv, B\xc3\xb8 og \xc3\x98vre-B\xc3\xb8 med flere._NEWLINE_I 1950 var det 35 ansatte med funksjon\xc3\xa6rer og arbeidere og treungen Bruk var st\xc3\xb8rste eksport\xc3\xb8r av trevirke til England Belgia og Nederland samt til Tyrkia samt hadde egne bredspora sidespor til Arendals- og S\xc3\xb8rlandsbanen._NEWLINE_Bruket forventet i 1950 \xc3\xa5 gjen\xc3\xa5pne trelastutsalgene i Arendal og Kristiansand._NEWLINE_Sagbruket har hatt flere eiere opp i gjennom tidene, men i 1995 ble sagbruksdrifta lagt ned for godt.'